[image: image1.png]@ MINISTERUL EDUCATIE! §1 CERCETARI



                          
[image: image1.png]








Nr. 
FIŞA POSTULUI 

ADMINISTRATOR DE PATRIMONIU
În temeiul Legii învăţământului preuniversitar nr. 198/2023, a Legii nr. 53/2003 de aprobare a Codului Muncii cu completările și modificările ulterioare, Ordinul nr. 600 / 2018 al Secretarului General al Guvernului pentru aprobarea Codului controlului intern/managerial al entităţilor publice, Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,Ordinul nr. 6143/2011 privind aprobarea Metodologiei de evaluare anuală a activităţii personalului didactic şi didactic auxiliar cu modificările și completările ulterioare,în temeiul contractului individual de muncă înregistrat în Registrul de evidenţă a contractelor individuale de muncă cu numărul ........., se încheie astăzi, ...................................., prezenta fişă a postului:
A. INFORMAŢII GENERALE PRIVIND POSTUL:

1. Nivelul postului: funcție de execuție

2. Denumirea postului: ADMINISTRATOR DE PATRIMONIU
3. Gradul/Treapta profesional/profesională: 

4. Scopul principal al postului: 
B. CONDIŢII SPECIFICE PENTRU OCUPAREA POSTULUI:

1. Studii de specialitate: SUPERIOARE
2. Perfecţionări (specializări): 
3. Competențele postului:
- Cunoaştelegislaţia în domeniul de activitate;

- Capacitate de lucru în mod individual şi în echipă; rezistență fizică şi psihică;

- Onestitate, spirit de ordine, viteză de reacție.
C. ATRIBUŢIILE POSTULUI:

Doamna/domnul   .....................................................,  posesoare  a Contractului Individual de Muncă înregistrat la Registrul de evidenţă a contractelor individuale de muncă la nr.............. mă oblig să respect următoarele atribuții, sarcinile de serviciu obligatorii reprezentând 8 ore/zi corespunzătoare unei părţi din salariul de bază, stabilite la data de .....................................
I. ATRIBUŢII SPECIFICE POSTULUI

1. PROIECTAREA ACTIVITĂŢII
- Elaborarea documentelor de proiectare a activităţii conform specificului postului.

-Realizarea planificării activităţii de distribuire a materialelor şi accesoriilor necesare desfăşurării activităţii personalului din unitatea de învăţământ.

- Elaborarea graficelor de activitate pentru personalul de îngrijire şi pază din unitatea de învăţământ.

- Elaborarea tematicii şi a graficului de control ale activităţii personalului din subordine.

2. REALIZAREA ACTIVITĂŢILOR 
- Identificarea soluţiilor optime, prin consultare cu conducerea unităţii, pentru toate problemele ce revin sectorului administrativ.

- Întocmeşte planul de activităţi al compartimentului şi îl prezintă spre aprobare conducerii unităţii, în care cuprinde sarcinile fiecărui angajat, programul de lucru şi modul cum evaluează activitatea acestora ( indicatori de performanţă);

- Monitorizează permanent îndeplinirea exemplară a sarcinilor personalului din subordine, conform criteriilor de evaluare prevăzute în fişa postului;

- Se preocupă pentru asigurarea condiţiilor optime de muncă a salariaţilor din subordine, a materialelor de curăţenie necesare şi de protecţie a muncii;

- Se asigură că la fiecare loc de muncă, nu există condiţii vătămătoare sau periculoase, care să aducă atingere sănătăţii subordonaţilor;

- Este preocupat permanent de folosirea judicioasă şi economică a materialelor de întreţinere şi curăţenie, a energiei electrice şi termice, aspecte ce se vor regăsi în planul de activităţi anuale;

- Pregăteşte cu personalul din subordine, localul şcolii pentru începerea anului şcolar în cele mai bune condiţii, se asigură că există curăţenie atât în spaţiile interioare, cât şi în grădina şi curtea şcolii;

- Prin personalul propriu, participă la înlăturarea comportamentului neadecvat al elevilor, informează conducerea şcolii sau profesorul de serviciu dacă sunt elevi care fumează în grupurile sanitare, pe culoarele şcolii sau în alte spaţii, precum şi alte abateri de la disciplina şcolii;

- În cazul condiţiilor meteo deosebite, are obligaţia de a degaja căile de acces în unitate şi în incinta acesteia;

- Asigură baza materială pentru buna desfăşurare a examenelor naţionale precum şi a altor activităţi la nivelul unităţii şcolare;

- Răspunde de prezenţa personalului la timp în şcoală şi solicită conducerii şcolii învoiri pentru subordonaţi sau propune graficul cu planificare în CO în funcţie de nevoile şcolii.

- Organizarea şi gestionarea bazei materiale a unităţii de învăţământ.

- Administrează judicios şi responsabil patrimoniul şcolii, se preocupă permanent de revizii tehnice şi reparaţii la instalaţiile sanitare, mobilier, recuperarea pagubelor provocate de elevi;

- În limita dotărilor şi pregătirii profesionale a personalului, se va preocupa de repararea mobilierului, a uşilor şi dotărilor sălilor de clasă şi laboratoare.

- Propune conducerii şcolii efectuarea periodică a lucrărilor de reparaţii, igienizare şi modernizare.

- Membru al Comisiei de recepţie a valorilor de orice fel achiziţionate de şcoală.

- Elaborarea documentaţiei necesare, conform normelor în vigoare, pentru realizarea de achiziţii publice în vederea dezvoltării bazei tehnico – materiale a unităţii de învăţământ.

- În calitate de membru al comisiei de analiza ofertelor şilicitaţiilor, va promova calitatea, exigenţaşi respectarea cantităţilor de lucrări ce se vor contracta. Reprezintă conducerea şcolii la aceste activităţişi se asigură că firmelecontractante îşi respectă prevederile calitative în execuţia lucrărilor.

- Este membru în Comisia de licitaţie/ ofertare.

- Înregistrarea întregului inventar mobil şi imobil al unităţii de învăţământ în registrul inventar al acesteia şi în evidenţele contabile.

- Răspunde de inventarul unităţii;

- La sosirea în unitate a bunurilor, are obligaţia de a le înregistra în ordine cronologică, funcţie de documentele de primire;

- Întocmeşte Nota de Intrare şiRecepţie pe care o predă serviciului Contabilitate;

- Eliberează bunurile primite pe baza Bonului de consum compartimentelor şi persoanelor desemnate de director;

- Înregistrează în Registrul numerelor de inventar mijloacele fixe şi inscripţionează numărul de inventar, pe acestea;

- Separat, ţine evidenţa obiectelor de inventar în folosinţă ;

- La sfârşitul fiecărui an calendaristic (şi ori de câte ori intervine o schimbare) efectuează inventarierea faptică a patrimoniului împreună cu Comisia constituită la nivelul unităţii prin decizie internă şi centralizează propunerile de scoatere din uz a obiectelor cu termen de păstrare expirat;

- Este membru al comisiei de casare şi declasare a bunurilor.

- Asigurarea îndeplinirii formelor legale privind schimbarea destinaţiei bunurilor ce aparţinunităţii de învăţământ

- Are obligaţia de a întocmi, în termen de 24 ore, procese verbale de custodie pentru bunurile care sunt solicitate în afara unităţii şcolare, având evidenţa la zi a acestor bunuri;

- În momentul în care intervine o schimbare în inventar are obligaţia de a întocmi noul inventar care va purta data la care s-a produs schimbarea.

- Recuperarea / remedierea pagubelor materiale, de orice fel, aflate în patrimoniul şcolii.

- Este responsabil cu securitatea clădirii şi a patrimoniului;

- Controlează permanent sursele generatoare de incendii şi asigură dotările necesare pentru a preîntâmpina asemenea evenimente;

- Colaborează cu profesorii diriginţi şi profesorul de serviciu pentru recuperarea pagubelor provocate de elevi ( întrerupătoare, geamuri, table, uşi, mobilier, etc).
3. COMUNICARE ȘI RELAŢIONARE
	Nr.crt
	Elemente de competenţă
	Indicatori de performanţă

	3.1
	Asigurarea condiţiilor de relaţionare eficientă cu întregul personal al unităţii de învăţământ
	- Contribuie la dezvoltarea unui climat favorabil muncii în echipă împreună cu personalul din subordine;

- Întreţine relaţii principiale cu întreg personalul unităţii.

	3.2
	Promovarea unui comportament asertiv în relaţiile cu personalul unităţii de învăţământ
	- Întreţinerelaţii de colaborare cu personalul unităţii de învăţământ;

- Vine în sprijinul rezolvării situaţiilor conflictuale din unitate, evitând orice dispute cu terţe persoane.

	3.3
	Asigurarea comunicării cu factorii ierarhici superiori, familia, partenerii economici și sociali
	- Folosește un limbaj adecvat, cordial în relaţiile cu factorii ierarhici superiori, părinţii și partenerii economici și sociali ai unitatii. Are spirit de cooperare, incluzând solicitudine cu toate persoanele cu care vine în contact în unitate.


4. MANAGEMENTUL CARIEREI ȘI AL DEZVOLTĂRII PERSONALE
	Nr.crt
	Elemente de competenţă
	Indicatori de performanţă

	4.1
	Identificarea nevoilor proprii de dezvoltare
	- Manifestă interes pentru dezvoltarea profesională şi personală, iniţiativă și creativitate în activităţile pe care le desfăşoară.

	4.2
	Participarea la stagii de formare/cursuri de perfecţionare
	- Participă periodic la cursuri de perfecţionare în domeniu, arătând disponibilitate în investiţia resurselor umane.

	4.3
	Aplicarea în activitatea curentă a cunoştinţelor /abilităţilor /competenţelor dobândite prin formare continuă/perfecţionare
	- Arată competenţă în coordonarea activităţii de întreținere, reparații curente, curăţenie  și dezinsecţie din unitate;

- Aplică cu responsabilitate prevederile normelor în vigoare privind distribuirea produselor lactate și de panificaţie în unitate, precum și a fructelor, pe perioada desfăşurării cursurilor şcolare.


5. CONTRIBUŢIA LA DEZVOLTAREA INSTITUŢIONALĂ  ȘI LA PROMOVAREA IMAGINII UNITĂŢII ŞCOLARE
	Nr.crt
	Elemente de competenţă
	Indicatori de performanţă

	5.1
	Promovarea sistemului de valori al unităţii la nivelul comunităţii
	- Contribuie la promovarea imaginii unității, împreună cu tot personalul, venind cu idei originale sau popularizând investiţiile ce s-au făcut în unitate.

	5.2
	Facilitarea procesului de cunoaştere, înţelegere, însuşire și respectare a regulilor sociale
	-Manifestă interes pentru respectarea în unitate a regulamentelor;

- Încurajează disciplina muncii personalului din subordine;

- Evită orice conflict din unitate.

	5.3
	Participarea şi implicarea în procesul decizional în cadrul unității și la elaborarea şi implementarea proiectului instituţional
	-Elaborează şiîmbunătăţeşte periodic proceduri operaţionale compatibile serviciului administrativ;

-Manifestă inovaţie în luarea unor decizii împreună cu conducerea unității; 

-Cunoaște prevederile proiectului de dezvoltare instituţională al unității și vine cu propuneri pentru îmbunătățirea acestuia.

	5.5
	Atragerea de sponsori în vederea dezvoltării bazei materiale a unității
	- Atrage sponsori în vederea dezvoltării bazei materiale a unităţii, încheind contracte de sponsorizare cu aceştia, cu aprobarea conducerii unităţii;


II. ALTE ATRIBUŢII.

CONDUITA PROFESIONALĂ:
1. Manifestarea atitudinii morale și civice (limbaj, ținută, respect, comportament).

1. Utilizarea unui limbaj civilizat, politicos în totalitatea relațiilor interumane, eliminarea limbajului vulgar, a calomniei și denigrării altora;
2. Prezentarea la serviciu într-o ţinută decentă;  

3. Respectarea superiorilor ierarhici, a colegilor, a subalternilor, a persoanelor din afara unității, a elevilor;
4. Comportamentul la locul de muncă să fie unul civilizat punând pe primul loc relațiile interumane, armonia grupului, munca în echipa și randamentul muncii.

2. Respectarea și promovarea deontologiei profesionale.

1. Profesionalismul, stăpânirea domeniului în care desfăşoară activitate;

2. Munca tenace, eforturi susținute, perseverenta și implicare directă în activităţile pe le are în atribuţiile de serviciu;

3. Manifestarea spiritului de echipă (acțiunea gândită și înfăptuită în comun, coeziunea și întrajutorarea colegilor în realizarea activităţii);
Asumarea responsabilității personale în soluţionarea sarcinilor ce revin;

D. SFERA RELAŢIONALĂ A TITULARULUI POSTULUI:
1. Sfera relaţională internă:

a) Relaţii ierarhice:

- subordonat faţă de: director; director adjunct, contabil-sef;

b) Relaţii de colaborare: cu personalul didactic, didactic auxiliar;
c) Relaţii de reprezentare: reprezintă unitatea.
2. Sfera relaţională externă:

a) cu autorităţi şi instituţii publice:

b) cu organizaţii internaţionale:

c) cu persoane juridice private:
3. Delegarea de atribuţii şi competenţă: 

(Se vor trece atribuţiile care vor fi delegate către o altă persoană în situaţia în care salariatul se află in imposibilitatea de a-şi îndeplini atribuţiile de serviciu (concediu de odihnă, concediu pentru incapacitate de muncă, delegaţii, concediu fără plată, suspendare, detaşare etc.). Se vor specifica atribuţiile, precum şi numele persoanei/persoanelor, după caz, care le va/le vor prelua prin delegare.)
Răspunderea disciplinară: 

Neîndeplinirea sarcinilor de serviciu sau îndeplinirea lor în mod necorespunzător atrage după sine scăderea corespunzătoare a calificativului și / sau sancţionarea disciplinară, conform prevederilor legii. 
E. ÎNTOCMIT DE:

1. Numele şi prenumele:

2. Funcţia de conducere:

3. Semnătura . . . . . . . . . .

4. Data întocmirii . . . . . . . . . .
F. LUAT LA CUNOŞTINŢĂ DE CĂTRE OCUPANTUL POSTULUI:

1. Numele şi prenumele:

2. Semnătura . . . . . . . . . .

3. Data . . . . . . . . . .

G. CONTRASEMNEAZĂ:

1. Numele şi prenumele:

2. Funcţia:

3. Semnătura . . . . . . . . . .

4. Data . . . . . . . . . .
Prezenta fişă a fost întocmită în 2 (două) exemplare, unul rămânând în documentele unității, iar al doilea exemplar fiind înmânat angajatului.
Am primit un exemplar,
ȘCOALA GIMNAZIALĂ  ”MIHAI EMINESCU” MUN.  RÂMNICU VÂLCEA
240070, STRADA LUCEAFĂRULUI, NR. 7, RÂMNICU VÂLCEA, JUD. VÂLCEA
TEL./FAX: 0350809566

E-MAIL: sg10vl@yahoo.com
scnr10vl@gmail.com
www.scoalagimnazialanr.10vl.ro

